# Apokalipso de Sankta Johano

### El Vikipedio

Apokalipso aŭ Libro de revelacio de Sankta Johano estas la lasta libro, t.e. parto, de la kristana Biblio. La libro mem nomas sin Apokalipso, t. e., "Revelacio" en la greka, kaj deklaras revelacii estontajn aferojn.

La Apokalipso ĉiam estis konsiderata profeta libro. La aferoj ne estas klare deklarataj, sed per sonĝoj, vidoj kaj simboloj, kiel en profetaj libroj de Malnova testamento. Kelkaj el tiuj simboloj estas klarigitaj de Apokalipso mem, aliaj oni povas klarigi per aliaj bibliaj libroj, sed multaj restas tute neklaraj. La Apokalipso estas unu el libroj pli malfacilaj por interpretado el la Biblio. Multaj saĝuloj, kaj iuj ne tiel saĝaj uloj, studis ĝin ekde la antikvo.

Plej lernantoj diras ke Apokalipso estas kondamno de la Romia imperio kaj ne estas profetaĵo. Ekzemple, la Antikristo estas Nerono.

La ĉefa temo de Apokalipso estas la Advento aŭ dua veno de Kristo por la Fina Juĝo kaj la fino de l' tempoj.

La libro havas du antaŭparolojn (1, 1-3 kaj 4-8), eble la unua estas postverkita aldono. Ĝi havas ankaŭ postparolon (22, 6-21) kaj tri partojn.

Unua parto (1,9 - 3,22) (Sep leteroj): Aperas Jesuo, kiu ordonas ke Sankta Johano skribu al sep eklezioj de Asia (Efeso, Smirna, Pergamo, Tiatira, Sardes, Filadelfia, Laodikea).

Dua parto (4,1 - 20,10): Kvin serioj de simbolaj vidoj:

a) Sep sigeloj (4,5 - 8,5): konkero, milito, malsato, martirio, katastrofoj kaj ora incensilo;

b) Sep trumpetoj (8,6 - 11,19): hajlo kaj fajro, sanga maro, astroj, absinto, eklipso, ĉevalaro, ĉiela himno. En tiu parto aperas Abadon kiel la reĝo de l' detruantoj;

c) Sep signaloj (12,1 - 15,4): la drako kaj la virino, la besto de l' tero kaj la besto de l' maro, signalo de malbonuloj, signalo de bonuloj, prediro de l' fino kaj juĝo;

d) Sep kalikoj (15, 5 - 16,21): verŝitaj sur la tero, sur la maro, sur la riveroj, sur la trono de l' besto, sur Eŭfrato, en la aero.

e) Milito inter Kristo kaj Satano (17,1 - 20,10): detruo de Babilono, venko de Kristo kontraŭ la besto, kontraŭ la malvera profeto, batalo de jarcentoj kaj fina venko kontraŭ la demono.

Tria parto (20,10 - 22,5): fina juĝo, nova ĉielo kaj nova tero, ĉiela Jerusalemo, gloro de l' sanktuloj en paradizo.

Elŝutita el "http://eo.wikipedia.org../../../a/p/o/Apokalipso_de_Sankta_Johano_25a1.html"

Kategorio: Nova testamento

##### Views

- Artikolo
- Diskuto
- Aktuala versio

##### Serĉu